Alle vinder på ordningen, lyder det fra Beskæftigelsesregion Nordjylland.

- Jeg synes ikke det der akutjob, det jeg i hvert fald har sat mig ind i, virker særlig tillokkende, siger fabrikschef Bjarne Henriksen, Nopa. En analyse Beskæftigelsesregion Nordjylland har fået lavet, viser at ordningen med jobrotation virker. Den hjælper folk ud på arbejdsmarkedet igen. - Det er en win win situation, fordi virksomhederne får opkvalificeret deres medarbejdere, samtidigt med at ledige kommer ind, siger Karsten Simensen, direktør i Beskæftigelsesregion Nordjylland. Jobrotation går kort ud på at virksomheder for støtte fra det offentlige til at bruge langtidsledige vikarer, mens faste medarbejdere er på kursus. Analysen viser, at 60 procent af de ledige, der var i rotation, blev selvforsørgende i hvert fald på kort sigt.